ELLINGSRUD VELFORENING
Stiftet 23. april 2001	

	

Protokoll fra styremøte 2.5.13

Til stede: Anne Grete, Mia, Stein, Bjørn, Grace, Anne, Lilleba og Monika

Sak 28/13: Post ut/inn
Se separat postliste. 

Sak 29/13: Idrettsparken på Ellingsrud
Idrettsparken på Ellingsrud som er et friområdet er blitt en transportetappe og parkeringsplass for tung transport, som ingen ser ut til å bry seg om. Bente Dørum ( ridesenteret Ellingsrud) hadde en helside i Aftenpostens Oslo By bilag torsdag 18.april. med overskriften "forsøpling av Groruddalen". Hun tar opp de sakene som velforeninga har påpekt gjennom flere år nå. Et økt antall store trailere kjører gjennom idrettsparken, mange parkerer langs veien og på utfartsparkeringsplassen gjerne med motoren på. Farlige situasjoner oppstår med barn, ryttere og turgåere. Skogen rundt er preget av at det ikke finnes tilgjengelige toaletter. En uholdbar situasjon. Mia har sendt brev til Bymiljøetaten 18.01.13 purret opp svar 21.04.13. Anne Grete har fått inn leserinnlegg i Akers Avis. Saken har nylig blitt diskutert i Bydelsutvalget. 

Vi lager Nærmiljøkonferanse om dette temaet i år. Opplegget med Margreth Olin 23. september gjøres om til en temakveld i stedet for nærmiljøkonferanse. Vi vil invitere Lastebileiernes Forbund, Bymiljøetaten, Statens Veivesen, Østmarkas Venner, Turistforeninga, NU og Bydelspolitikerne til nærmiljøkonferansen, samt lokale krefter som borettslag, idrettslaget og ridesenteret. Bjørn sjekker om kirka er ledig 15. oktober. Forslag til innledere: Bymiljøetaten, lastebileierne, Grete Dørum, Statens veivesen. Kanskje vi kan få en kjent person som er glad i å gå tur til å innlede på konferansen. Kanskje Grethe Østhell og Arne Rolijordet. Vi trenger ikke innleder fra velforeningen, men vi kan lede møtet. 

Forslag til tittel på konferansen: PARKERING TIL BESVÆR? - Trailere blokkerer Mariholtet, hva er løsninga? 

Sak 30/13: Nettsiden
Anne Grete var på opplæring hos Tommy for en uke siden, og Mia og Anne Grete skal til Tommy i kveld og legge ut mere informasjon. Det er ganske lett å legge ut ting på sida. Anne Grete og Mia tar hovedansvaret for nettsida. Sida er snart klar til å publiseres. 

Sak 31/13: Ellingsruddagen
Elling og Kari er bestilt til onsdag 5. juni. Monika sender ut epost til nettverket vårt. Frist for å melde inn saker er fredag 25. mai, til Monika. 

Forslag til temaer: 
•	Ahus-banen, Bjørn skriver. 
•	Kristian Lysebråte tilbake til Ellingsruddagen med fullt band. 
•	Intervju med Klara - om prekenen hun holdt på Falkberget-messa, samt Ellingsrud og Furuset kirke er slått sammen til et nytt sokn, positivt.
•	Lederartikkel - kanskje Lilleba kan skrive? Mia spør henne. 
•	Sykehjemmet, kortfatta oppdatering om saken. 
•	Lilleputt gleder seg til Ellingsruddagen (hvis de sier ja til å opptre), Anne sjekker 
•	Supa Star
•	Aktivitetskalender - Hva skjer på Ellingsrud? Lokalhistorisk vandring, temakveld, nærmijøkonferansen, qi gong. Noen av disse sakene kan slås større opp. 
•	Ny nettside for Ellingsrud vel. 
•	Ny fritidsklubb åpner i august. 
•	Velforeninga støtter Aktive fredsreiser. 
•	Bakås Blæs og Vilt i 30 år, Anne skriver
•	Quiz på Mariannes
•	Levende vann
•	Frivillig arbeid på Ellingsrud, eks intervjue frivillige som skal jobbe på Ellingsruddagen. 

Sak 32/13: Årsplan for styrets arbeidsoppgaver. 
Vi ønsker å supplere styret med en ny person, da Nina har trukket seg. Moorthy (Ganeshamoorthy Nadarajah) er positiv til å stille til styret. Vedtak: Vi supplerer styret med Moorthy. 

Vi ser mer på årsplan senere. 

Sak 33/13: Eventuelt
•	Nina Bahar trekker seg fra styrevervet pga manglende kapasitet. 
•	Benken på senteret er reparert, men det ble ikke helt bra. OBOS vaktmesteren skal fikse det. 
•	Døra inn til velrommet har sunket, og er vanskelig å åpne. Sannsynligvis en reklamasjonssak. Mia har orientert sameie 2. 
•	Vi har fått 80 000 kr i frivillighetmidler fra Bydel Alna, til Ellingsruddagene og Nærmiljøkonferansen. Vi har ikke mottatt tilsagnsbrevet ennå, men det er lagt ut på bydelens nettside. 
•	Vi har delt ut masse brosjyrer i postkasser, og foreløpig fått fire nye medlemmer. Grace deler ut i Henrik Sørensensvei (Ellingsrudåsen borettslag). 
•	Møte om kommunedelplan 2013: Mia melder på Mia og Bjørn, men ser an hvem som drar. 
•	Mia sørger for beplantning på senteret. 
•	

Neste styremøte: Torsdag 30. mai kl 1730.